****

**V I L J A N D I L I N N**

**LINNAVOLIKOGU**

**SOTSIAALKOMISJONI**

**KOOSOLEKU PROTOKOLL**

Viljandi 19. aprill 2023 nr 1-13/23/16

Algus kell 16.00, lõpp kell 17.17

**Koosolekut juhatas** Tiit Jürmann

**Protokollis** Kristi Kroon

**Võtsid osa liikmed**: Gert Elmaste, Mare Hõbemäe, Tiit Jürmann, Kalle Kivistik (Teamsis), Kiti Põld (Teamsis), Triinu Tints, Heiki Raudla (Teamsis)

**Võttis osa asendusliige:** Eha Puusild (Lea Saareoks asendusliige)

**Puudusid:** Itta Arak, Janika Gedvil, Tõnu Juul, Mati Tuuksam

**Koosolekul viibisid:** täisealiste heaolu teenistuse juht Karin Kiis, Viljandi Linnavolikogu liige Jane Särg (Teamsis), Viljandi Haigla juhatuse esimees Priit Tampere, abilinnapea Tonio Tamra

Koosolek toimus füüsiliselt raekojas ja elektrooniliselt Microsoft Teamsis.

Kinnitati järgmine päevakord.

**PÄEVAKORD:**

1. Priit Tampere – Viljandi Haigla teemadel

2. Pädevuse delegeerimine

3. Viljandi Linnavalitsuse teenistuskohtade koosseisu ja struktuuri muutmine ja täiendamine

4. Muud küsimused

**PÄEVAKORRAPUNKT NR 1**

**Viljandi Haigla teemad**

**KUULATI:**

P. Tampere ettekanne Vijandi Haigla visioonist ja missioonist. Tutvustas Tervikumi (uue haigla) projekti ulatust, tööplaani, haigla siseplaneeringuid, haigla mõõtkava ja tööde kulgu. Samuti viimastest kriisidest alguse saanud uuenduste tagamaid. Tervikum on plaanis avada 10.juunil 2025.a.

Toimus arutelu.

**OTSUSTATI:**

Informatsioon võeti teadmiseks

**PÄEVAKORRAPUNKT NR 2**

**Pädevuse delegeerimine**

**KUULATI:**

K. Kiis – delegeerida sotsiaalhoolekande seaduses sätestatud kohaliku omavalitsuse üksuse hooldusteenust vahetult osutavate hooldustöötajate ja abihooldustöötajate kulude piirmäära kehtestamise õigus Viljandi Linnavalitsusele. Hooldusreformiga seonduvalt võib kohalik omavalitsus kehtestada piirmäära, aga ei pea. Hetkel ei ole teada, milline vajadus selleks oleks.

L. Kruusmägi – eelnõu oleks vajalik vastu võtta seepärast, et muuta asjaajamisprotsessi kulgu kiiremaks.

G. Elmaste – olen eriarvamusel, et sellised ebamäärased otsused tuleks delegeerida linnavalitsusele. Ikka volikogus tuleb rahalised otsused teha. Mina ei toeta delegeerimist.

T. Jürmann – Kes on eelnõu toetamise poolt?

**Hääletati:**

6 poolt, 3 vastu, erapooletuid ei olnud.

**OTSUSTATI:**

Komisjon toetas eelnõu „Pädevuse delegeerimine“.

**PÄEVAKORRAPUNKT NR 3**

**Viljandi Linnavalitsuse teenistuskohtade koosseisu ja struktuuri muutmine ja täiendamine KUULATI:**

T. Tamra – Sotsiaalameti olukord on keeruline, sest amet on üle koormatud ja teenistujaid on puudu.

Riiklikult määrati projektide läbiviimiseks projekte ja eraldati rahalised vahendid, kuid omavalitsustes on töötajaid vähe, kes saaks nendega tegeleda. Sotsiaalametil on puudu 4,5 töökohta. Vaatamata lisatasude maksmisele ei ole see töötajaid motiveerinud ega piisav koormuse põhjendamiseks.

Eelnõuga kaasneb 3 töökohta, mis on tähtajalised.

K. Kiis lisas, et kõik kohta lisanduvad erinevatesse teenistustesse.

Komisjoni esimees küsis, kas komisjon toetab eelnõu ja nõuab hääletamist?

Hääletamist ei nõutud.

Komisjon toetas, vastuväiteid ei olnud.

**OTSUSTATI:**

Komisjon toetas eelnõu „Viljandi Linnavalitsuse teenistuskohtade koosseisu ja struktuuri muutmine ja täiendamine“.

**PÄEVAKORRAPUNKT NR 4**

**Muud küsimused**

**KUULATI:**

G. Elmaste – miks linn likvideerib joodikute puhkeala pargi?

T. Tamra – me saime aru, et lahendamise asemel me võimendasime probleemi. Pinkide idee ei täitnud oma eesmärki. Avalik alkoholi tarbimine ei ole seaduslik. Pingid leiavad kasutust mujal.

K. Kiis – meie eesmärk ei olnud võimendada joodikute küsimust, vaid nad suunata nn silma alt eemale.

**OTSUSTATI:**

Info võeti teadmiseks.

(allkirjastatud digitaalselt) (allkirjastatud digitaalselt)

Tiit Jürmann Kristi Kroon

koosoleku juhataja protokollija